open-index/open-wikipedia-markdown huggingface dataset:
Morten Øen

**Morten Øen** (født 1969) er en norsk forfatter og fotograf.

Øen debuterte litterært i 1990 med diktsamlingen *I grønnskyggene*. I tillegg til sine ti diktsamlinger og to romaner, har han gjendiktet utenlandsk lyrikk.

Morten Øen har mottatt Oktoberprisen og Halldis Moren Vesaas-prisen.

Som fotograf hadde Øen sin første separatutstilling i 1992 på Galleri Gahrn.

## Bibliografi
### Dikt
* *I grønnskyggene* &ndash; dikt (1990)
* *Det er dette* &ndash; dikt (1992)
* *Dikt* &ndash; dikt (1994)
* *Sted* &ndash; dikt (1995)
* *Den troendes tjeneste* &ndash; dikt (1996)
* *(Uten tittel) &ndash; dikt ([[1997]])
* *Lengsel. Øyefall* &ndash; dikt ([[1999]])
* *Novalis: Hymner til natten* &ndash; nettpublikasjon ([[2000]])
* *Traktat* &ndash; dikt ([[2001]])
* *Gjennom forlatt og tilstede* &ndash; dikt ([[2003]])
* *Ti* &ndash; dikt ([[2004]])
* *Så langt nattens hell* &ndash; lyrikk, Oktober ([[2013]])

=== Romaner ===
* *Øyets trang til mykhet* &ndash; roman ([[2005]])
* *Himmel er denne fargen* &ndash; roman ([[2007]])
* *Ingenting, ingen, ingensteds, aldri* &ndash; roman ([[2008]])
* *Ord for hav* &ndash; roman, Oktober ([[2011]])
* *Likevel lysner det* &ndash; roman ([[2011]])
* *Tellemarck* &ndash; roman ([[2015]])
**Norge om våren -* roman ([[2017]])
**Boogaloo* - roman ([[2020]])

=== Gjendiktning ===
* [[Michael Palmer]]: *Sol*, 2000

== Priser og utmerkelser ==
* [[Oktoberprisen]] [[2001]]
* [[Halldis Moren Vesaas-prisen]] [[2004]]
* [[Ordknappen]] [[2012]] for boken *Ord for hav''
* Telemark litteraturpris (2024) for romanen «Merdø»

## Kilder
*Presentasjon av Morten Øen i Forfatterkatalogen på Forfattersentrums nettsider

## Eksterne lenker
* Aftenposten
* Dagbladet
Egil Haraldsen

**Egil Haraldsen** (født 30. oktober 1952 i Fredrikstad) er en norsk grafisk designer, tegner, fotograf og typograf; han driver sitt eget firma **Exil design**, og er særlig kjent for sine bokomslag for Oktober forlag, hvor han selv anslår at han har utført 99 % av forlagets omslag.

Han er utdannet ved Statens Håndverks- og Kunstindustriskoles grafiske avdeling 1979–1983. Han har siden drevet eget designstudio i Oslo og arbeider utelukkende med bøker, plakater og tidsskrifter. I tillegg til Oktober forlag arbeider han med kunder som filmdistributøren Arthaus, Gyldendal og Pax forlag. Han har formgitt og redesignet tidsskrift som Vinduet (1991–1995), Morgenbladet, Kritikkjournalen og Kommuniké.

## Priser
* Gull i illustrasjon &ndash; Form 1987
** Sølv for bokomslag og bokdesign &ndash; Visuelt
* Utmerkelse for bokdesign: *Hakk av Hanne Ørstavik* &ndash; Universitetet i Göteborg
* Bokkunstprisen 1998
* Oktoberprisen 2002 – han er den eneste ikke-forfatteren som har mottatt denne prisen
* Jacobprisen 2009

## Referanser
Rusk County (Wisconsin)

**Rusk County** er et fylke i den amerikanske delstaten Wisconsin. Det ligger i de sentrale delene av staten og grenser mot Sawyer County i nord, Price County i øst, Taylor County i sørøst, Chippewa County i sør, Barron County i vest og mot Washburn County i nordvest.

Rusk Countys totale areal er  km² hvorav 46 km² er vann. I 2000 hadde fylket  innbyggere og administrasjonssenteret ligger i byen Ladysmith. 

Fylket har fått sitt navn etter guvernør Jeremiah Rusk.

## Eksterne lenker
*
Ascari KZ1

**Ascari KZ1** er en sportsbil produsert av Ascari. Bilen har en 5,0 liters (4&nbsp;941 cm³) V8-motor hentet fra BMW. Den kan akselerere fra 0-100 km/t på under fire sekunder, og har en toppfart på 305 km/t. Kun 50 eksemplarer vil bli bygget, noe som gjør modellen til en av verdens mest eksklusive biler. Hvert eksemplar er priset til 235&nbsp;000 britiske pund (omkring 2,9 millioner norske kroner), og tar 340 timer å bygge for hånd.

KZ1 var også med i BBC-programmet Top Gear, hvor den satte seriens femte raskeste rundetid noensinne med 1 minutt og 20,7 sekunder.
San Carlo ai Catinari

**San Carlo ai Catinari** er en kirke i Roma. Kirken er viet til den hellige Carlo Borromeo. Hyllesten *ai Catinari* refererer til alle pottemakerne som holdt til i dette området på denne tiden. Kirken ble bygd i perioden 1636 til 1638, og ble grunnlagt av den milanesiske menigheten i Roma, for å hedre Carlo Borromeo, som hadde vært biskop i Milano. 

Maleriet ved hovedalteret er av Pietro da Cortona, mens apsiden er dekorert av Guido Reni. 

## Referanser


## Kilder
* Nyborg, Chris, "San Carlo ai Catinari"

## Eksterne lenker
*
Price County

**Price County** er et fylke i den amerikanske delstaten Wisconsin. Det ligger i de nordlige delene av staten og grenser mot Ashland County i nordvest, Iron County og Vilas County i nordøst, Oneida County i øst, Lincoln County i sørøst, Taylor County i sør og mot Rusk County og Sawyer County i vest.

Price Countys totale areal er  km² hvorav 67 km² er vann. I 2000 hadde fylket  innbyggere og administrasjonssenteret ligger i byen Phillips. 

Fylket har fått sitt navn etter lovgiveren W.T. Price.

Timms Hill, på 565 moh, er fylkets og hele Wisconsins høyeste punkt.

## Eksterne lenker
*
Ascari Ecosse

**Ascari Ecosse** var bilprodusenten Ascaris første bilmodell, og ble lansert i 1998.

I 1995 introduserte Ascari modellen på en rekke bilutstillinger. Bilen var fortsatt ikke ferdig, men indikerte fremgangen for den Lee Noble-designede superbilen. (Noble har også designet superbilen McLaren F1.) Konseptet fikk navnet FGT.

Navnet *Ecosse* betyr Skottland.

Konseptbilen var utstyrt med en 6.0 liters V8 fra Chevrolet, og planen var at produksjonsmodellen skulle få en 4.6 liters V8 fra samme produsent, men under utviklingen ble dette endret til V8-motorer fra BMW, enten en 4.4 liter eller en 4.7 liter. Begge motorene ble trimmet av det tyske tunerfirmaet Hartge til 300 hestekrefter (4.4 literen) eller 400 hestekrefter (4.7 literen). Motoren er plassert bak kupéen, og karosseriet er laget i glassfiber. Bilen har 10" brede dekk bak og 8" foran, med uavhengig hjuloppheng. Ecosse veier omkring 1,250 kilo, og klarte 0-100 km/t på omkring 4 sekunder (4.7-literversjonen). Toppfarten var 300 km/t.

Utviklingen fra konsept til ferdig bil tok rundt fire år, og hvert eksemplar ble håndbygget, og tok omkring 450 timer å ferdigstille. Dette betød at det lille selskapet klarte å produsere 25-30 eksemplarer i året.
Waushara County

**Waushara County** er et fylke i den amerikanske delstaten Wisconsin. Det ligger i de sentrale delene av staten og grenser mot Portage County i nord, Waupaca County i nordøst, Winnebago County i øst, Green Lake County og Marquette County i sør og mot Adams County i vest.

Waushara Countys totale areal er  km² hvorav 29 km² er vann. I 2000 hadde fylket  innbyggere og administrasjonssenteret ligger i byen Wautoma. 

Fylket ble grunnlagt 1852 og har fått sitt navn etter et indiansk ord som betyr *god jord*.

## Referanser


## Eksterne lenker
*
Edonis

**Edonis** er en bil bygget av den italienske bilprodusenten B Engineering.

Bilen er basert på Bugatti EB110 *Super Sport*, men har blitt betydelig endret. Én av de få tingene som er igjen fra den originale Bugattien er chassiset i karbonfiber. Både eksteriøret og interiøret har blitt fullstendig redesignet, og motoren, som er en 3.5 liters Bugatti-motor, har fått sylindervolumet økt fra 3,500 ccm til 3,760 ccm. De fire originale, små turboene har blitt erstattet med to større enheter, og motorkraften har økt fra 610 hk (448 kW) og 650 Nm i dreiemoment til 680 hk (500 kW) v/ 8,000 o/min og et dreiemoment på 735 Nm.

I tillegg har det opprinnelige firehjulstrekksystemet fra den originale Bugattien blitt erstattet med et enklere og lettere bakhjulstrekkoppsett, noe som sparer omkring 70 kilo vekt. Dermed har den omkring 1,500 kg tunge Edonis et forhold mellom krefter og vekt på 480 hk/tonn. Fabrikken hevder bilen klarer en toppfart på 365 km/t, og 0-100 km/t på kun 3.9 sekunder.

B Engineering planlegger å bygge kun 21 eksemplarer på chassiser opprinnelig bygget for Bugatti av Aerospatiale. (De fleste gjenværende chassiser som hadde blitt levert til Bugatti da de gikk konkurs ble levert til Jochen Dauer da han kjøpte restene av selskapet). Edonis forventes å havne på en pris omkring €760,000 (Omkring 6.5 millioner norske kroner).
Green Lake County

**Green Lake County** er et fylke i den amerikanske delstaten Wisconsin. Det ligger i de sentrale delene av staten og grenser mot Waushara County i nord, Winnebago County i nordøst, Fond du Lac County i øst, Dodge County i sørøst, Columbia County i sørvest og mot Marquette County i vest.

Green Lake Countys totale areal er 985 km² hvorav 68 km² er vann. I 2000 hadde fylket  innbyggere og administrasjonssenteret ligger i byen Green Lake. 

Fylket har fått sitt navn etter innsjøen Green Lake som er den dypeste innsjøen i Wisconsin.

## Eksterne lenker
*
Liste over nederlandske byer med byrettigheter

Liste over nederlandske byer med byrettigheter, med årstall da retten ble gitt:
## Alfabetisk

## Kronologisk
Abelone-saken

**Abelone-saken** var en kriminalsak som vakte stor oppsikt i Christiania i 1893.

På denne tiden var Vaterland ennå sentrum for bondehandelen, med skjenkesteder, prostitusjon og bondefangeri. Den velstående og respekterte bonden Nils Gulbrandsen Kinde skjøt og drepte innehaveren av et serveringssted, men ble frikjent da retten godtok hans påstand om selvforsvar. Under rettssaken kom det frem at serveringsstedet langt på vei fungerte som en bordell der kundene risikerte å bli ranet, og drapsofferets enke, Abelone Constance Kristensen, kom nærmest til å fremstå som den skyldige. Avsløringene vakte stor oppsikt, og førte til offentlig uro og demonstrasjoner. I etterkant av saken satte myndighetene i gang tiltak for å komme prostitusjonen og bondefangeriet til livs. Abelone Kristensen ble dømt til 15 dagers fengsel for hallikvirksomhet.

Saken dannet bakgrunnen for Jon Flatabøs underholdningsroman *Den skjønne Abelone eller dronningen i Vaterland. Sensationel fortælling fra det mørke Kristiania*, og bidro til Vaterlands plass som «Kristianias Whitechapel» i norsk kriminallitteratur.

## Referanser


## Eksterne lenker
* Abelonesaken – Program med historiker Bernt Rougthvedt om Abelonesaken på NRK
*
ENGESA EE-T1 Osório

**EE-T1 Osório** er en stridsvogn fra brasilianske ENGESA, utviklet som et privat prosjekt. Den er bestykket med en 105 eller 120 mm kanon.

## Historie og utvikling

I 1987 tok ENGESA fram tre prototyper av en ny stridsvogn på eget initiativ. *P1* var bestykket med en modifisert Royal Ordnance L7 105 mm riflet kanon og *P2* med en GIAT 120 mm glattløpet kanon.

## Teknisk

Vognføreren sitter foran til venstre i skroget, med vognkommandør og skytter til høyre i tårnet og laderen på venstre side.

Kanonen kan eleveres fra -10° til +20°. Den er stabilisert i to akser. En 7,62 mm mitraljøse er montert koaksialt med hovedskytset, og på tårntaket står enten en 7,62 mm eller 12,7 mm mitraljøse til.

Motoren er en MWM TBD 234 12-sylindret vannkjølt dieselmotor som gir 1&nbsp;100 hk ved 2&nbsp;350 omdreininger i minuttet. Den sitter bak i skroget.

## Varianter

Ingen kjente varianter, men fabrikken tilbyr forskjellige tårn, blant annet med doble 30 eller 35 mm maskinkanoner til luftvernbruk.

## Kilder

* Foss, Christopher; *Jane's AFV Recognition Handbook*, Jane's, ISBN 0-7106-1043-2

## Eksterne lenker

* The Armor Site:EE-T1 Osório
Bondefangeri

**Bondefangeri** er en norsk betegnelse på en viss type kriminalitet, der folk ranes eller svindles etter å være blitt avledet med alkohol og sex.

Navnet skyldes at det typiske offer var bonden som kom til byen for å handle. Med lommene fulle av kontanter lot han seg lokke av en vakker kvinne, ble skjenket full og/eller slått bevisstløs av kvinnens kompanjong, og frastjålet penger og verdisaker. Bondefangeri var ofte tett forbundet med prostitusjon.

I Norge ble slik virksomhet gjerne assosiert med forstaden Vaterland i Kristiania. Dette skyldtes ikke minst Abelone-saken i 1893, da et offer for bondefangeri viste seg å være bevæpnet og skjøt ned en kneipevert. Bondefangeri var et populært tema i underholdningslitteratur og film rundt forrige århundreskifte (se f.eks. Bondefangeri i Vaterland).

I dag brukes ordet mer om en generell svindler som ikke bruker vold. Utgangspunktet er noe av det samme, der svindleren lurer en godtroende person. Ofte vil offeret være i en situasjon der han/hun trenger hjelp, og blir på den måten satt i en situasjon der han/hun ikke har så mye valg enn å stole på en hjelper – som viser seg å ha andre hensikter.

Uttrykket brukes også i en enda mildere form, der det ikke er snakk om direkte svindel. «Offeret» er i en vanskelig situasjon, og kan ha blitt satt/lurt i denne situasjonen av bondefangeren.  Offeret kommer ikke ut av situasjonen uten hjelp av bondefangeren, og dette vil bondefangeren tjene noe på mens offeret vil tape noe på det.
Kan forekomme i forhold som har med politikk eller næringsliv å gjøre.
Osorio

**Osorio** eller **Osório** kan vise til:

* ENGESA EE-T1 Osório – en brasiliansk stridsvogn
* Rodrigo de Castro Osorio – en spansk kardinal 
* Osório (Rio Grande do Sul) – en brasiliansk kommune i delstaten Rio Grande Do Sul
Bernardini X1A2

**X1A2** er en lett stridsvogn fra brasilianske Bernardini.

## Historie

Brasilianske Bernardini har utviklet flere stridsvogner på basis av amerikanske M3 Stuart. Først X1A, siden X1A1 (som ikke kom i produksjon) og til sist X1A2, som er så omarbeidet at den har lite til felles med sin stamfar.

## Teknisk

Vognføreren sitter framme i skroget på venstre side.

Skroget er av sveiset stål og største pansertykkelse er estimert av Jane's til å være 20 mm.

Kanonen er på 90 mm og er ikke stabilisert. Den kan eleveres fra −8° til +17°. Samme våpenet brukes på EE-9 Cascavel. Vognkommandøren fungerer også som lader.

Motoren er en Saab-Scania DS-11 6-sylindret vannkjølt turbodiesel, og er montert bak i skroget. Drivstofftanken er på 600 liter.  

## Kilder

* Foss, Christopher; *Jane's AFV Recognition Handbook*, Jane's, ISBN 0-7106-1043-2

## Eksterne lenker

* X1A-historien (portugisisk)
Felice Bianchi Anderloni

**Felice Bianchi Anderloni** (født 28. april 1882 i Roma, død 3. juni 1948 i Milano) stiftet bildesignselskapet Carrozzeria Touring i Milano, sammen med Gaetano Ponzoni i 1926. Før dette hadde han jobbet som testsjåfør for Isotta-Fraschini, samt for Peugeots italienske avdeling. Han døde i 1948 av et hjerteinfarkt. Hans sønn Carlo Felice Bianchi Anderloni overtok driften av selskapet, som holdt det gående til 1960-tallet. 
## Referanser
Isotta-Fraschini

**Isotta Fraschini** er et italiensk selskap som produserer motorer for marine. Tidlig i det 20. århundre var selskapet verdenskjent som produsent av luksusbiler, men begynte senere med produksjon av motorer for marine og luftfart.

## Historie
Selskapets navn kommer fra etternavnene til de to stifterne, Cesare Isotta og Oreste Fraschini, og ble stiftet som **Società Milanese Automobili Isotta, Fraschini & C.** den 27. januar 1900. Selskapets forretningsidé var å "importere, selge og reparere biler". Før de startet egen bilproduksjon i 1904 arbeidet Isotta og Fraschini med å sette sammen Renault biler.

Den første bilen som bar selskapets navn var utstyrt med en firesylindret motor som leverte 24 hestekrefter. Bilen, som ble kjørt av Vincenzo Fraschini, stilte til start i flere billøp. I 1905 fikk Isotta-Fraschini mye oppmerksomhet i løpet *Coppa Florio*, hvor de stilte til start med sin Tipo D, som var utstyrt med en enorm 17,2 litersmotor med 100 hestekrefter.

Selskapet startet med bygging av racerbiler, og utviklet en 100 hestekrefters motor som ble brukt i en av bilene i 1905. Dette gjorde selskapet kjent i hjemlandet. I 1924 var Type D en av de første bilene i verden utstyrt med en 8-sylindret motor. (Andre modeller med en tilsvarende motor var blant annet Duesenberg model A i 1920.)

Da den øvre middelklassen vokste i USA på 1920-tallet markedsførte Isotta Fraschini luksusbiler til amerikanerne. Tidlige filmstjerner som Clara Bow og Rodolfo Valentino kjørte Isotta Fraschini-biler, og en 1929 Isotta Fraschini Tipo 8A Castagna Transformable er med i den berømte femtitallsfilmen *Sunset Boulevard*. En annen bil er med i filmen *Death Takes a Holiday* fra 1934.

Selskapet led under den økonomiske krisen på 1930-tallet, samt av 2. verdenskrig, og stoppet bilproduksjonen etter krigen. Kun fem eksemplarer av deres siste modell, Monterosa, ble produsert, og fabrikkene ble bygget om til produksjon av marinemotorer.

## I dag
I dag er Isotta Fraschini en del av en gruppe bestående av flere selskaper.
***Isotta-Fraschini Motori S.p.A.**: Et ingeniørfirma som har spesialisert seg på dieselprodukter, særlig motorer for marine, industri og tog, men som også produserer en rekke produkter for sivile og militæret.
***Fabbrica Automobili Isotta-Fraschini S.p.A.**: Et firma som produserer biler. En stund var navn og varemerke i hendene til italienske myndigheter.
***Isotta Fraschini Milano, s.r.l.**: Et selskap som produserer luksusvarer.

## Eksterne lenker
* Isotta-Fraschini Motori S.p.A.
* Isotta Fraschini Milano s.r.l.
Smiltene

**Smiltene** er en regional by nord i Latvia, nær grensen til Estland og omtrent 150 km fra hovedstaden Riga. Den ligger i Smiltene kommune. Byen Smiltene hadde  innbyggere i 2016.

Bystatusen kom i 1920.  Hovednæringsveier er tre- og tekstilindustri.  I byen finnes ruinene etter en middelalderborg.

## Referanser


## Eksterne lenker
*
Antonio Ascari

**Antonio Ascari** (født 15. september 1888, død 26. juli 1925) var en italiensk racerfører.

Antonio Ascari ble født i nærheten av Mantova i Lombardiaregionen i Italia, som sønn av en kornhandler. Han begynte å kjøre billøp i Italia i 1919, i en modifisert 1914-modell Fiat. Sammen med Enzo Ferrari kjørte han i det første *Targa Florio*-løpet som ble arrangert etter den 1. verdenskrig, i 1919, men fullførte ikke på grunn av en utforkjøring. Hans dårlige hell fortsatte i 1920 og 1921, men i 1922 fullførte han på en fjerdeplass. Bak rattet i en Alfa Romeo for Vittorio Jano i april 1923 fullførte han rett bak vinneren, og fikk en andreplass etter lagkameraten Ugo Sivocci. Måneden etter, på Cremona-banen, kjørte han inn til sin første store seier. I 1924 vant han igjen på Cremona før han fortsatte til Monza-banen, hvor han vant det italienske Grand Prix.

1925 begynte som et godt år for Antonio Ascari, og bilen hans dominerte konkurransen. Han kunne til og med ta seg god tid til å spise og drikke under pitstops. Dessverre ble 36 år gamle Ascari drept mens han ledet det franske Grand Prix i 1925. Han etterlot seg en syv år gammel sønn, Alberto Ascari, som senere ble en av verdens beste Formel 1-førere, og som også døde bak rattet i en alder av 36 år.

Ascari-Ramponi-BelgianGP-1925.jpg | Belgisk GP i 1925 med Giulio Ramponi (t.h.)
Incidente fatale Antonio Ascari.png | Ascaris dødsbil


## Referanser
Anker (fornavn)

**Anker** er et mannsnavn.

## Utbredelse
Anker er et uvanlig fornavn. Det er mest utbredt i Danmark. Navnet var mest populært som døpenavn i Norge på begynnelsen av 1900-tallet, med en topp i 1919. Det var i 2006 omtrent like mange personer i Norge som har Anker som fornavn og som etternavn.

Tabellen nedenfor gir en detaljert oversikt over populariteten til fornavnet Anker i noen av de landene hvor statistikk er tilgjengelig.

## Kjente personer med navnet
* Anker Jørgensen (1922–2016), tidligere dansk statsminister
* Anker Rogstad (1925–1994), forfatter
* Sverre Anker Ousdal (f.1944), norsk skuespiller.

## Se også
* Anker (etternavn)
* Anker (andre betydninger)

## Referanser


## Eksterne lenker
*
Alfa Romeo 1900

**Alfa Romeo 1900** var en sportsbil fra den italienske bilfabrikken Alfa Romeo, som ble lansert i 1950. Bilen var designet av Orazio Satta og var Alfa Romeos første egenbygde bilmodell.

Modellen ble levert i to forskjellige utgaver, **Berlina** med fire dører og **Sprint** med to dører. Begge modellen var utstyrt med en 1,9 liter (1884 cm) motor, som i grunnversjon leverte 90 hestekrefter, men som var trimmet til 115 hestekrefter i de sportsligere modellene. Bilen var romslig og enkel, men samtidig rask og sportslig. Slagordet Alfa brukte i markedsføringen av modellen var «Familiebilen som vinner billøp», en referanse til bilens suksess i løpet Targa Florio og andre konkurranser, Produksjonen varte frem til 1959, og totalt 21 304 eksemplarer ble bygget.

Chassiset var utviklet spesielt for at andre karosseribyggere skulle kunne bytte ut karosseriet, og det mest kjente er den Zagato-designede *1900 Super Sprint Coupé*, med en oppgradert motor og annet karosseri.

Produksjonstall:
* 1900 Berlina, 17 390 stk.
* 1900C Sprint, 1 808 stk.

## Eksterne lenker
*Alfa Romeo 1900 Register
Anton

**Anton** er et mannsnavn avledet av det romerske slektsnavnet Antonius. Navnet stammer muligens fra det greske ordet *ánthos*, «blomster».

## Utbredelse
*Anton* er kjent i Norge fra 1500-tallet og var vanlig fra midten av 1800-tallet og fram til 1930-årene med en popularitetstopp på 1,9 % i 1880. Navnet ble igjen vanlig fra 2000-årene men ikke i like stor grad.

I Sverige var *Anton* mest brukt i 1920-årene og igjen fra 1980-årene.

På verdensbasis har *Anton* vært mest populært fra slutten av 1700-tallet og fram til 1920-årene.

*Anton* og varianter av dette er i dag svært vanlig navn i mange land.

|}

## Kjente personer med navnet

* Anton Bruckner (1824–1896), østerriksk komponist
* Anton Tsjekhov (1860–1904), russisk novelleforfatter
* Fred Anton Maier, (1938–2015) norsk skøyteløper
* Olav Anton Thommessen (f. 1946), norsk komponist
* Anton Blom (1924–2012), norsk journalist

### Oppdiktede personer
* Fetter Anton
* Anton Svensson, faren i bøkene og filmene om Emil i Lønneberget

## Navnedag
*Anton* har navnedag i flere land, oftest 17. januar. Den norske navnedagen er .

## Referanser


## Eksterne lenker
*
Battista Pininfarina

**Giovanni Battista «Pinin» Farina** (født 2. november 1893 i Cortanza d'Asti ved Torino, død 3. april 1966 i Lausanne) var stifteren av det som i dag er det flernasjonale industridesignselskapet Pininfarina.

Han var den tiende av Giuseppe Farina's elleve barn og fikk tilnavnet «Pinin» (*den minste* på piemontesisk). Pinin begynte som 12-åring å arbeide i broren Giovannis karosseriverksted *Stabilimenti Industriali Farina* med kontorer i *12 Corso Tortona*. Omkring 1920 ble han kjent med Henry Ford som tilbød ham jobb. Han avslo og giftet seg heller med Rosa Copasso.   Brorens firma fortsatte til 1953 (broren døde i 1957), men Battista forlot i 1928.

I 1930 gikk han solo og startet *[[Pininfarina|Società anonima Carrozzeria Pinin Farina]]* med kontorer i *107 Corso Trapani*. Han skapte seg raskt et navn. Kun Carrozzeria Touring var mer ettertraktet på 1930-tallet. Hans røde Cisitalia 202 fra 1947 ble umiddelbart donert og utstilt på Museum of Modern Art i New York City. Battistas arbeid for Ferrari, som startet i 1952, ble hans mest kjente, til tross for at mye av det ble utført av sønnen Sergio Pininfarina (1926–2012).  

Med presidentens godkjenning byttet han navn til Battista Pininfarina i 1961 og overlot ledelsen av byrået til sønnen Sergio  og svigersønnen Renzo Carli (1916–94), som hadde jobbet for Pininfarina siden 1948 da han hadde ektet datteren Gianna. En Alfa Romeo *Duetto* skal være Battistas siste design, vist på Genevemessen i mars 1966, en måned før Battista døde, forøvrig kort tid før også nevøen og racerhelten  Giuseppe Farina (1906–66) døde. Sønnen Sergio overtok som styreformann, siden 2001 etterfulgt av sønnesønnene Andrea Pininfarina (1957–2008) som døde i Torino på en Vespa og dernest Paolo Pininfarina (1958–). 

Cisitalia 202 (17266818855) (cropped).jpg | Cisitalia 202

## Referanser
Deuxième Bureau

***Deuxième Bureau*** (fullt navn: *Deuxième Bureau de l'État-major général*; etablert 1871, oppløst 1940) var den franske militære etterretningstjenesten. Det gamle navnet er fortsatt i bruk om etterfølgertjenestene.

Etterretningstjenesten arbeidet sammen med Service de Renseignement (kontraspionasje). 

## ''Deuxième Bureau''s ledelse

* Oberst Jean Conrad Sandherr, fra 1886 til 1895
* Georges Picquart, fra 1895 til 1896
* Hubert-Joseph Henry, fra 1897 til 1898
* Oberst Charles Dupont fra 1911 til 1918
* Oberst Maurice-Henri Gauché, fra 1937 til 1940
* Oberst Louis Rivet, 1940
Jonas Johansen

**Jonas Johansen** (født 1985) er en norsk tidligere fotballspiller. 

Han mestrer mange posisjoner og kan også spille spiss og sentralt på midtbanen.

Johansen var i Tromsø siden han var fem år gammel, og fikk sin A-lagsdebut 14. april 2002. Han er sønn av tidligere TIL-spiller Trond Johansen. Han forlot Tromsø sommeren 2006 til fordel for FK Haugesund og signerte for Kongsvinger den 28. februar 2008. Etter 2009-sesongen ble ikke kontrakten med Kongsvinger forlenget og Johansen var blant annet på prøvespill i svenske Norrköping, men valgte å signere for Tromsdalen.

Like før 2014 sesongen ble Johansen klar for spill i sin moderklubb Tromsø. Dette skjedde på nordnorsk fotballhistories travleste deadline day, der Tromsø måtte ut med en sum på ca 400 000kr til Tromsdalen for spilleren. - Jeg er veldig takknemlig hvis dette går i orden. Det er dette jeg så for meg som liten gutt – å få spille i TIL når jeg ble ”gammel”, sa Johansen. Han gikk rett inn i startelveren for å bekle den dype midtbaneposisjonen. 

## Referanser



## Eksterne lenker
*
Are

**Are** er norsk og estisk mannsnavn med norrøn opprinnelse. Navnet betyr «ørn».

*Are* er også brukt som etternavn, men svært sjelden.

## Etymologi
*Are* er en variant av det norrøne mannsnavnet *Ari*, som er avledet av det norrøne ordet *ari*, «ørn». Formen *Ari* brukes ennå på færøysk og islandsk, og som en nyere grønlandsk form av navnet.

*Are* er også et maorisk mannsnavn som betyr «hus».

*Ari* har også andre opprinnelser. Det er:
* en finsk kjæleform av *[[Aron]]*.
* en kortform av *[[Adrian]]*, *Aribert* og *Aristarkus*.
* et hebraisk navn som betyr «løve» (hebraisk: אֲרִי).
* et armensk navn som betyr «modig» (armensk: Արի).

*Ari* er også et kvinnenavn, dannet som en kortform av navn på *Ari-*, som *[[Ariadne]]* eller *[[Arianna]]*, men er svært sjelden.

## Utbredelse
I Norge har *Are* i de siste hundre årene vært mest populært som døpenavn på 1950-tallet. Formen 'Ari' er et vanlig navn på Island.

|}

## Kjente personer med navnet
* Are Torgilsson Frode (1067–1148), islandsk historiker
* Are Kalvø (1969–), forfatter og satiriker
* Are Sende Osen (1970–), programleder
* Ari Behn (1972–2019), forfatter, gift med prinsesse Märtha Louise

## Referanser


## Eksterne lenker
*
Avarer

:*Se [[kaukasiske avarer]] for den moderne folkegruppen*

**Avarene** eller egentlig **pannoniske avarer** (også kjent som *obri* i gammelrussiske kilder; *abaroi* eller *varchonitai* eller pseudo-avarer i bysantinske kilder) var en gruppe eurasiske nomader av ukjent opprinnelse i tidlig middelalder.

Betegnelsen «pannoniske avarer» (etter det området som de til sist slo seg ned i, Pannonia) er benyttet for skille dem fra avarer i Kaukasus, et adskilt folk som de pannoniske avarer kan eller ikke kan ha vært knyttet til.

Disse avarene vandret inn i Europa på 500-tallet, i folkevandringstiden da mange folk var på vandring og spredte seg. De etablerte et rike som kalles for det avariske khaganatet som strakte seg over den pannoniske slette og betydelige områder av Sentral- og Øst-Europa (omtrentlig dagens Ungarn og Romania) fra slutten av 500-tallet og til begynnelsen av 800-tallet. Selv om betegnelsen «avarer» første gang opptrådte på midten av 400-tallet, som kom de pannoniske avarer på den historiske scenen på midten av 500-tallet på den pontisk-kaspiske steppe som et folk som forsøkte å unnslippe overherredømmet til göktürkerne, nomadisk konføderasjon i Sentral-Asia, kjent som flere stater med det felles navnet Göktürk-khaganatet

## Historie
Deres opprinnelse er uklar da det ikke finnes etterlatte skriftlige kilder om folket av dem selv, kun andres omtale av dem. Karl den stores biograf, Einhard, kalte dem for «hunere», noe som ikke er riktig. De formodes å være et tyrkisk folk, og de ble sannsynligvis fordrevet fra deres områder og søkte vestover hvor de omkring 555 e.Kr. bosatte seg i det nåværende ukrainske området og søkte derfra videre mot vest til Donau. Den første dokumenterte kontakt med romere skjedde vinteren 558/559 i Konstantinopel. Sammen med langobarder, en germansk folkegruppe, ødela de gepidenes kongedømme i Transilvania. De etablerte deretter en nasjon i Donauområdet og herfra utvidet de sitt område ned mot de slaviske områdene og trengte inn i Dalmatia, Albania og Hellas.

Avarene fortsatte som en regional stormakt som hadde stor påvirkning på handelsvegene mot øst og var på denne tiden den viktigste maktfaktoren mellom Frankerriket og Østromerriket. Karl den store grunnla en østlig grensemark som beskyttelse mot avarene. Denne grensen het først *Avarermarken*, men fikk senere navnet *Marchia Orientalis* som betyr «den østlige mark». Området ble grunnlaget for det senere Østerrike. I felttogene i årene mellom 791 og 803 beseiret frankerkongen Karl den store avarene og deres rike fikk deretter en nedgang.

Den avariske befolkningen ble siden for en stor del opptatt i den sørslaviske befolkningen. Navnet for den gamle regionen Banat inneholder den avariske fyrstetittelen «ban» etter hærføreren Khagan Baian.

## Referanser
Brekkestø

**Brekkestø** er en uthavn på Skagerrakkysten, beliggende på Justøy i Lillesand kommune. I dag er den gamle uthavna feriested. Brekkestø regnes ikke som tettsted av SSB.

}}
I seilskutetida var Brekkestø havn for skip som måtte vente på god seilvind eller søkte ly for uvær. I en beskrivelse av den norske kyst fra 1790-åra omtales havna i *Brekkestøe på Sydsiden av Just-Øe*. 

Det er egentlig en dobbel havn, og det er to løp som fører inn til dem. I det østre løpet kommer man til den indre havna, og dit kan små fregatter komme inn. Den indre havna er 3 til 4 fot dyp, skipene ligger *svinebundet* og havna er godt beskyttet mot vær og bølger. På ytre havn er det 13–17 fots dyp, sandbunn. Store fregatter får plass i denne havna. Gode fortøyninger til land er viktige i sydøstlig vind. 

Brekkestø har et godt bevart bygningsmiljø med trearkitektur fra seilskutetiden, blant annet Tollboden som er fredet.

## Referanser


## Litteratur
* Astrid Daatland Leira, *Det sukker i gamle sjøbuer...mennesker i kystmiljø og hvite seil ved Brekkestø.* Bibliografisk forlag 1982.  www.nb.no digital utgave
* Poul de Løvenørn, *Oplysende beretninger for de søefarende til de Specielle Kaarter over den Norske Kyst*, København 1791 – 1803.
Ekvoll

**Ekvoll**, eller **Ekevold** og **Ekvold**, er et etternavn som første gang ble tatt i bruk i Norge det første tiåret av 1900-tallet. Den første gangen en variant av navnet beviselig ble brukt, var på et maleri med motiv fra Borre, hvor kunstneren signerte med J.A. Ekevold, 1908.

Navnet Ekvoll er inspirert av eiketrærne på vollene utenfor Horten. Da byen fikk sitt byvåpen 19. november 1907, hadde det forut vært utlyst en tegnekonkurranse om våpenets utforming. Gullsmed og kunstmaler Johan Andersen sendte inn flere bidrag, og det beste av disse fikk 2.-plass. Maleriet viser en gyllen eik på vollene utenfor Horten, med sjøen og en seilskute i bakgrunnen. Siden signerte han sine bilder med Ekevold, Ekvold og Ekvoll.

Som offentlig godkjent etternavn ble Ekvoll antatt etter følgende bevilling fra de offentlige myndigheter:

Ifølge skattelistene for 2002 var det 10 personer i skattepliktig alder med etternavnet EKVOLL og 17 personer med etternavnet EKVOLD. 9 personer hadde etternavnet EKEVOLD men disse er ikke i slektskap med Johan Ekvoll.
Hestehale

**Hestehale** kan på norsk henvise til:

* Halen på en hest
** Tagl, hår fra halen og manen på en hest
* Hestehale (frisyre), langt hår samlet med en strikk som en bunt eller en flette i nakken
* Hesterumpeslekta (*Hippuris*), planteslekt
** Korshestehale (*Hippuris tetraphylla*)
** Vanlig heltehale (*Hippuris vulgaris*)
22. serierunde i Tippeligaen 2006

**22. serierunde i Tippeligaen 2006** startet med seks kamper den 1. oktober, mens oppgjøret mellom Brann og Odd Grenland ble spilt den 2. oktober.

## Resultater

## Referanser
Fiqh

**Fiqh** (فقه) er en islamsk rettsvitenskap som ble utviklet på 700- og 800-tallet. Den praktiseres i fire forskjellige rettsskoler innen sunni: Hanafi, Maliki, Shafi'i og Hanbali. Innen sjia praktiseres to rettsskoler: Usuli og Akhbari. En person som er utdannet innen fiqh kalles for faqih.  

Sharia er «stien Allah har pekt ut for mennesker». Den inneholder normer og regler som kan veilede mennesker inn på denne stien. Det er dermed et lovverk med påbud som reflekterer disse normene og reglene. Sharia baserer seg på Koranen og Hadith. Imidlertid finnes det spørsmål som ikke er direkte besvart i sharia. Da må man bruke andre prinsipper for å komme fram til rettledning. I fiqh benyttes derfor to prinsipper i tillegg til Koranen og Hadith: Muslimer vil tolke dette ulikt avhengig av blant annet fortolkningstradisjon, tilhørighet til lovskole m.m. 

Qiyas vil si at man trekker slutninger ut fra det i Koranen og Hadith som ligner mest på den problemstillingen som skal vurderes. For eksempel omtaler ikke sharia bruk av kokain. Da vil man ta utgangspunkt i forbudet mot alkohol. Siden alkohol og kokain har likeartede effekter på et menneske, kan man resonnere seg fram til et forbud mot bruk av kokain ved hjelp av dette prinsippet.

Ijma vil si enighet blant de rettslærde. Ifølge Hadith uttalte Muhammed at «mitt fellesskap vil aldri bli enige om en feiltakelse». På denne bakgrunn anses beslutninger som de muslimske rettslærde er enige om, som en del av fiqh.

Fiqh betegner dermed det samlede resultatet av disse kildene:
:Koranen + Hadith + Qiyas + Ijma = Fiqh

## Referanser
Targatak

**Targatak** (*targa*) er en takkonstruksjon på biler med avtagbart tak og hel veltebøyle bak setene. Bakvinduet kan være fast eller avtagbart, slik at bilen blir en cabriolet. Vanligvis vil enhver bil med karosseribiter som går opp langs siden av bilen og fortsetter i en uavbrutt linje over taket og ned på den andre siden kalles en targa. Targatak er ikke det samme som **T-tak**, som har en fast, ikke avtagbar bjelke mellom fører- og passasjersiden av bilen.

Ordet "targa" dukket først opp med Porsche 911 Targa i 1966, selv om den første bilen som ble satt i produksjon med et slikt system som ekstrautstyr kom fem år tidligere, Triumph TR4 i 1961. Navnet hentet Porsche fra billøpet Targa Florio, hvor bilen deltok. Takkonstruksjonen ble laget for at sjåføren skulle komme seg raskere inn og ut av bilen i løpssammenheng allerede i 1962, og mange racerbiler adopterte systemet, spesielt Ford og Ferrari ut over 1960- og 1970-tallet.

Takløsningen ble populær på 1970-tallet, da Vegmyndighetene i USA forsøkte å gjøre cabrioleter ulovlige på grunn av risikoen om bilen veltet. Som et resultat av dette begynte produsentene å benytte seg av targatak eller T-tak. Etterhvert som Porsche benyttet seg mer av løsningen tok de patent på varemerket Targa, og andre produsenter måtte se seg om etter alternative navn på sine løsninger.

Eksempler på biler med Targa og T-tak:
* Chevrolet Camaro (1978 – 2002)
* Chevrolet Corvette coupe (1968 – i dag)2006 Z06 ikke inkludert
* Datsun 280ZX
* Dodge Viper (1992–2002)
* Ferrari 250P / 250LM / 330P / 330P2 / 330P3 / 330P4 / 412P / 312P
* Ferrari 512S/512M
* Ferrari Dino
* Ferrari 308 GTB
* Ferrari F355
* Fiat X1/9
* Ford GTX-1 (Vinner av løpet 12 Hours of Sebring i 1966)
* Ford GTX-1 Roadster (2005)
* Honda CR-X del Sol
* Honda NSX – T
* Lotus Elise
* Matra 530
* Nissan 100NX
* Nissan 300ZX
* Porsche 904
* Porsche 906
* Porsche 911 Targa (1966–1992)
* Porsche 914
* Pontiac Firebird (1978 – 2002)
* Saab Catherina prototype
* Suzuki Cappuccino (hadde et valgfritt tak som kunne konverteres til targa-tak)
* Toyota MR2 (AW11 og SW20-modellene)
* Toyota Supra (MKIII, MKIV)
* Triumph TR4
* Triumph TR7
* Suzuki X90
Kyss meg, kansler!

***Kyss meg, kansler!*** (orig. *Küss mich, Kanzler!*) er en tysk fjernsynsfilm om makt og kjærlighet fra 2004, produsert av fjernsynskanalen ARD.

## Handling
Midt under innspurten i den føderale valgkampen bryter det fjerde ekteskapet til kansler «Ben Bischof» (Robert Atzorn) og hans kone Florine sammen. Kona har en affære i Italia, og Bischof ignorerer rådgiverne sine og krever skilsmisse. For å lette trykket stikker han av fra livvaktene og raser avgårde på sin Harley-motorsykkel, en eskapade som ender med et krasj i leiligheten til «Mila» (Andrea Sawatzki), en tyve år yngre tannlege og illegal immigrant fra Kasakhstan som må jobbe som vaskehjelp. Kansleren  forelsker seg i Mila. Gjennom sin varme, glade pragmatisme og syn for realiteter åpner hun kanslerens øyne for hverdagens problemer for mindre privilegerte mennesker, og redder ham fra en truende intrige i Kanzleramt. Når den hemmelige affæren truer med å nå offentligheten må kansleren velge mellom makten og kjærligheten. Han velger det siste, og får begge deler, mens intrigemakerne faller for sin egen felle.

## Rolleliste
* Robert Atzorn ... Ben Bischof
* Andrea Sawatzki ...	 Mila
* Hanns Zischler ... Dr. Nick Riemer, sjef for Forbundskanslerens kontor
* Ursula Andermatt ... Maggie Lowitz
* Florian Fitz ... Dani Rosen
* Oliver Stritzel ... Roland Wolff

## Eksterne lenker
*
RCD Espanyol

**RCD Espanyol de Barcelona** er en spansk fotballklubb fra Barcelona dannet i 1900 av Ángel Rodríguez. Espanyol har vunnet Copa del Rey i 1929, 1940, 2000 og 2006. Draktene er blå og hvite, noe laget bestemte seg for i 1910. De valgte fargene blå og hvit fordi det var fargene til en berømt kaptein som herjet Middelhavet i middelalderen.

Espanyol spiller hjemmekampene sine på Estadi Cornellà-El Prat som har plass til 40 500 tilskuere.

## Spillerstall
Oppdatert 9. september 2024.

### Utlånte spillere

## Referanser


## Eksterne lenker
*
Arild

**Arild** er en variant av Harald som kommer fra det norrøne mannsnavnet Haraldr. Dette navnet er konstruert av ordene *har* («hær») og *vald* («leder»). Arild kan også komme av Arnold som kommer fra gammelhøytyske navnet Arnoald, fra ordene *arn* («ørn») og *vald* («leder»).

**Aril** og **Arill** er mindre vanlige varianter av navnet. Arild er også brukt som etternavn, men svært sjeldent.

## Utbredelse
Navnet *Arild* var vanlig i Norge fra 1920- til 1980-årene og hadde en popularitetstopp med 1 % i 1953.

*Arild* er i dag et vanlig mannsnavn i Norge.

|}

## Navnedag
*Arild* har navnedag i Norge, men ikke i andre land.

## Kjente personer med navnet

Personene er ordnet kronologisk etter fødselsår.
* Arild Huitfeldt (1546–1609), norskfødt dansk historiker og statsmann
* Arild Feldborg (1912–1987), norsk radiomann og forfatter
* Arild Haaland (1919–2012), forfatter, universitetslektor og samfunnsdebattant
* Arild Rypdal (1934–2015), spenningsforfatter og flyger
* Arild Nyquist (1937–2004), norsk forfatter, lyriker og billedkunstner 
* Aril Edvardsen (1938–2008), verdensevangelist
* Jahn-Arill Skogholt (1943–2007), forfatter
* Arild Andersen (født 1945), norsk jazzmusiker, bassist, komponist og arrangør 
* Arild Underdal (1946–2025), norsk statsviter og rektor ved Universitetet i Oslo 2002–2005
* Kjell Arild Pollestad (født 1949), dominikaner og forfatter
* Arill Riise (født 1958), journalist
* Knut Arild Hareide (født 1972), norsk politiker og siviløkonom

## Annet
Uttrykket *[[fra arilds tid]]* betyr «urgammel tid». Ordet *Arild* stammer her fra ordet *urold* som er satt sammen av de norrøne *ár* som betyr «årle» eller «tidlig», og *old*, «tid».

## Referanser


## Eksterne lenker
*
The Corndogs

**The Corndogs** er en rocketrio fra Lillehammer. De ble startet i 2004 under navnet Rascals, senere The New Rascals, dengang med en annen trommeslager, men den nåværende besetningen skiftet navn til The Corndogs i 2005.

Bandet spiller egne låter i samme sjanger som AC/DC, Wolfmother, Ramones, The Mooney Suzuki og Motörhead, og har gjort seg bemerket bl.a. som oppvarmingsband for TNT, WE og The Mormones.

The Corndogs har innspilt materiale til sin første fullengder, men det er usikkert når denne skal utgis. Bandet ga ut EP-en *Fastback on a Fast Track* på eget selskap, Ragnarsens Boogieservice, men det er uvisst om bandet velger å gi ut den kommende fullengder gjennom samme apparat.

## Medlemmer
*Bjørn Egil (Begil) Ragnarsen &ndash; vokal og gitar
*Kjetil Volden &ndash; bass
*Cato Holmen &ndash; trommer

## Diskografi
* *Fastback on a Fast Track* (Ragnarsens Boogieservice, 2006)

## Eksterne lenker
* 
* Andre bandprosjekter medlemmene er involvert i:  The Uptowners, Pelle Parafins missing link, Cockroach Clan, Rambling Hobo og GOPE
* Bandet samarbeider med PopPartner, Skandinavisk Musikkunion, og lydtekniker Helge Bentsen.
Robert Atzorn

**Robert Atzorn** (født 2. februar 1945 i Bad Polzin i Pommern) er en tysk skuespiller.

## Filmografi
* Aus dem Leben der Marionetten – 1980
* Stella – 1982
* Krimistunde – 1983
* Déjà vu, oder Die gebändigte Geliebte – 1984
* Don Carlos – 1984
* Morgen in Alabama – 1984
* Das schöne Ende dieser Welt – 1984
* Wannseekonferenz – 1984
* Stahlkammer Zürich – 1985
* Kolping – 1986
* Der Spatzenmörder – 1989
* Killer kennen keine Furcht – 1989
* Ich will leben – 1990
* Korczak – 1990
* Der Betrogene – 1993
* Ein Mann für meine Frau – 1993
* Zu Fuß und ohne Geld – 1995
* Ein Herz für Laura – 1995
* Herzen im Sturm – 1996
* Der Prinzgemahl – 1997
* Freiwild – 1998
* Ein Mann steht auf – 1999
* Ich bin kein Mann für eine Frau – 1999
* Wo ist mein Sohn? (Dov'è mio figlio) – 2000
* Der Weg des Herzens (Der Qualcuno da amare) – 2000
* Ein Mann gibt nicht auf – 2000
* Jenseits der Liebe – 2001
* Nicht ohne deine Liebe – 2002
* Wer liebt hat Recht – 2002
* Tanners letzte Chance – 2002
* Die Frau des Architekten – 2003
* Das Kommando – 2004
* Kyss meg, kansler! – 2004

## Utmerkelser
* Goldene Kamera- 1989
* Telestar – 1993

## Referanser


## Eksterne lenker
*
Den større saga om Olav Tryggvason

**Den større saga om Olav Tryggvason** (*Óláfs saga Tryggvasonar en mesta*) er en av kongesagaene, en utvidet biografisk fortelling om Olav Tryggvason. 

Sagaen er skrevet ca. år 1300 og benytter *[[Olav Tryggvasons saga]]* slik Snorre Sturlason skrev den i *[[Heimskringla]]*, men utvider fortellingen betydelig med innhold fra tidligere biografier som den Olavssaga som munken Odd Snorresson skrev foruten den tilsvarende som Gunnlaug Leivsson skrev, og kanskje også fra en del annet materiale, muligens tapte tekster eller fra muntlig tradisjon; herunder også et antall av tætter og kortere sagaer som ikke finnes nedtegnet andre steder.

Sagaen er bevart i et antall manuskripter som kan bli delt inn i to grupper. Den eldste er en revidert utgave i manuskriptene *AM 53 fol.*, *AM 54 fol.*, *AM 61 fol.*, *[[Bergsbok|Bergsbók]]* og *[[Húsafellsbók]]*. Den andre gruppen er en yngre, revidert utgave bevart som *AM 62 fol.* og *[[Flateybok]]*.

## Norsk utgave
* *Den Lengste soga om Olav Tryggvason*. Omsett av Kåre Flokenes. Dreyer bok, 2002–2003. 3 bind. ISBN 82-7096-343-7
* *[[Flatøybok]], bind 1. Oversatt av [[Edvard Eikill]]. Sagabok, 2014.

==Eksterne lenker==
* [http://sagnanet.is/saganet/?MIval=/SinglePage&Manuscript=100234&Page=35&language=english The Saga of King Olaf Tryggwason] An 1895 Engelsk oversettelse
* [http://sagnanet.is/saganet/?MIval=/SinglePage&Manuscript=100203&Page=32&language=english Hèr hefr upp Sögu Ólafs konúngs Tryggvasonar] Teksten basert hovedsakelig på *AM 61 fol.''
Andrea Sawatzki

**Andrea Sawatzki** (født 23. februar 1963 i Schlehdorf, Bayern) er en tysk skuespillerinne.

Hun er kjent for sin rolle som kommissær «Charlotte Sänger» i *[[Tatort]]*, og har spilt i flere filmer som *[[Bandits]]*, *[[Late Show]]* og *[[Das Experiment]]*, og fjernsynsfilmer som  *[[Der König von St. Pauli]]* og *[[Die Manns]]*.
 
Hun studerte ved Neue Münchner Schauspielschule, og spilte ved teatre i Stuttgart, Wilhelmshaven og München fra 1988 til 1992. Hennes filmdebut var i filmen *Faust* av Dieter Dorn i 1988.

Hun er gift med skuespilleren Christian Berkel, og har to sønner.

## Referanser


## Eksterne lenker
* 
*
Kitty K.

***Kitty K.*** er ei diktsamling av Helge Torvund. Den utkom på Samlaget i 2000, og er Torvunds 19. diktsamling. Det er ei omfangsrik samling, med 69 dikt over i alt 130 sider.

Rogalandsnaturen har en framskutt plass i Torvunds dikt. Særlig har han et øye for fugler, og av alle fugler er kråkene de som forekommer oftest. Ofte er tekstene slik at sanseinntrykk av natur og omgivelser samsvarer med eller kontrasterer en indre stemning eller en psykisk tilstand hos det lyriske jeg-et. Samlinga inneholder dessuten mange kjærlighetsdikt, og det er ofte en middelaldrende manns langvarige kjærlighet til en kvinne som skildres.

Avdelinga «Canto ostinato» skiller seg ut med sine mange dagsaktuelle, politiske dikt. Her er det Norges deltakelse i NATOs den gang pågående bombekrig mot Serbia som får gjennomgå, og i flere dikt nevnes norske politikere og andre aktører ved navn, samtidig som ofrenes lidelser skildres eksplisitt. Mens krigen er svært så virkelig for de som bombes, får den et uvirkelighetens skjær hjemme i Norge:
::*Eg ser dei norske bilane*
:::*som køyrer mot Egersund*
:*eller Stavanger. Bilar i eit land i krig*
: …
:::*Ein Tine-bil*
:*leverer ut*
::*si last av krigsmelk*

Den siste avdelinga – «Kitty K.» – har bildene til Jær-maleren Kitty Kielland som gjennomgangsmotiv, og i flere dikt siteres fra Kitty Kiellands brev. Torvund kommer her med en sterk hyllest til hennes naturbilder, som for betrakteren oppleves som et mentalt pustehull i en ellers trykket nåtidstilstand. 

## Innhold
1. Portar
:  Syngjande revir
:  Fem, sju!
:  Knokkelporten
:  Song
:  Lysportal
:  Bokstavporten
:  Regn etter tørre dagar
:  Ognaelva
:  Hovud
:  Frosk
:  Nålene
2. Canto ostinato
:  Munter start
:  Steinporten
:  Denne brua går ikkje til den andre sida
:  Ved motorvernet
:  Langfredag
:  Reptilrefleks
:  Animalsk
:  Å, så blank! Så blenkjande!
:  Sementporten
:  Ei større gløymsle
:  Arbeidet med lufta
3. Nakne armar
:  Songen om min trong
:  Obstfelder og campingstolen
:  Eg ser at du ser at eg skjønar
:  Gjennomhola av forsøk
:  Urolege situasjonar
:  Eg var ung og låg aleine
:  Dikt i september
:  Skarpt kyss
:  Sekstini. Syttisju. Nittini
:  During
:  O
:  Til novemberdagen
:  Vind. Første januar
:  Oppe
:  S
4. Min minste kunst
:  Fordjupinga
:  Nattdikt
:  Kattedikt
:  Pausen
:  Adam
:  Min minste kunst
:  Sju segl
:  Hennar sorg
:  Hopping
:  Klart
:  Spørsmålet
:  På
:  Din
:  Plutseleg himmel
5. Utbrot
:  Avbrot
:  Øving i resignasjon
:  Grunnbrot
6. Kitty K.
:  Der over knausen
:  Europas konsonantar
:  I ein plutseleg oppstand
:  Med overtydande kraft
:  Eg ser fuglen endra andlet
:  Mørkt
:  Kven vil barnet koma til?
:  Eg kan ikkje kvila meg
:  Eg såg deg i dag
:  Her kjem eg i mitt fartøy
:  litt rar oppe i hodet
:  Du svinga sigaretten
:  Hegren legg inn eit håst argument
:  Cuba?
:  Nå kan eg gå ut og inn
Godelieve Quisthoudt-Rowohl

**Godelieve Quisthoudt-Rowohl** (født 1947) er en tysk politiker (CDU), bosatt i Hildesheim.

Hun ble født i Belgia. Hun studerte fysikalsk kjemi ved Katholieke Universiteit Leuven, var stipendiat ved Max-Planck-Gesellschafts institutt for biofysikalsk kjemi i Göttingen, og tok doktorgraden i 1973. Hun arbeidet ved Universität Hildesheim før hun gikk inn i politikken.

Quisthoudt-Rowohl var medlem av Europaparlamentet fra 1989 til 2019, som representant for CDU i Niedersachsen. Hun arbeidet først og fremst med spørsmål om forskning, økonomi og handel.

Hun satt mange år i styret for Det europeiske folkepartiets gruppe og i forbundsstyret i CDU, der hun ble ansett som en viktig støttespiller for Angela Merkels kanslerkandidatur.

## Referanser


## Eksterne lenker
* 
* 
*